Denon

Η Denon (ιαπωνικά: 株式会社デノン‎, Χέπμπορν: Kabushiki Kaisha Denon) είναι ιαπωνική εταιρεία ηλεκτρονικών, η οποία ασχολήθηκε από πολύ νωρίς με την ανάπτυξη της ψηφιακής τεχνολογίας ήχου, ενώ εξειδικεύεται στην κατασκευή επαγγελματικού και καταναλωτικού εξοπλισμού ήχου υψηλής πιστότητας (hi-fi). Για πολλές δεκαετίες, το όνομα Denon περιελάμβανε τη Nippon-Columbia και την εταιρεία φωνογραφικών δίσκων Nippon Columbia. Το 2001, η Denon διαχωρίστηκε ως ανεξάρτητη εταιρεία, με το 98% να ανήκει στην Ripplewood Holdings και το 2% στη Hitachi. Το 2002, η Denon ενώθηκε με τη Marantz σχηματίζοντας τη D&M Holdings. Η ονομασία Denon προέρχεται από την ένωση των Denki Onkyo και άλλων, το 1939.

 Η ιστορία της Denon ταυτίζεται σε μεγάλο βαθμό με την ιστορία των ηλεκτρονικών audio. Η εταιρεία ιδρύθηκε το 1910 ως τμήμα της Nippon Chikuonki Shokai, ως κατασκευαστής γραμμοφώνων και φωνογραφικών δίσκων μίας πλευράς. Αρχικά, είχε την ονομασία 日本電氣音響株式會社 - Nippon 'DENki ONkyo Kabushikigaisha' η οποία συντομεύτηκε σε DEN-ON. Η εταιρεία ασχολήθηκε ενεργά με την παραγωγή ηλεκτρικών ηχητικών συστημάτων και αργότερα ενώθηκε με άλλες παρεμφερείς εταιρείες. Στις δεκαετίες που ακολούθησαν έγιναν αρκετές συγχωνεύσεις, αρχικά με την Japan-US Recorders Manufacturing (1912), ενώ το 1927-1928 συνεργάστηκε με την εταιρεία φωνογραφικών δίσκων “Columbia” και η εταιρεία έγινε Japan Columbia Recorders, εστιάζοντας την παραγωγή της σε πικάπ άμεσης οδήγησης, φωνογραφικές κεφαλές και εγγραφείς μαγνητοταινίας. Μία ακόμη αλλαγή στο όνομα έγινε το 1946 όταν η εταιρεία από μόνη της μετονομάστηκε σε Nippon Columbia.Η μάρκα Denon καθιερώθηκε για πρώτη φορά το 1947 όταν η Nippon Columbia ενώθηκε με τη Japan Denki Onkyo.Περί τα μέσα της δεκαετίας του 1970, η Denon κυκλοφόρησε μία πλήρη σειρά προϊόντων high end audio, μαζί με τα στιβαρής σχεδίασης πικάπ άμεσης οδήγησης (direct drive) που έγιναν διάσημα για τις μεγάλες βάσεις, τα κομψά πλατό και τους φωτεινούς ενδείκτες LED. Επίσης, εισήγαγε τον πρώτο ψηφιακό εγγραφέα PCM για στουντιακή χρήση, καθορίζοντας την πρωτοποριακή θέση της στον τομέα των ψηφιακών εγγραφών και στον ερχομό του Compact Disc. Ακολούθησε η κυκλοφορία πολλών προηγμένων CD players για οικιακή και επαγγελματική χρήση, εξοπλισμένων με τον φημισμένο μετατροπέα DAC τύπου κλίμακας Super Linear Converter (SLC). Η Denon συνέχισε την τεχνολογική της πρωτοπορία στον τομέα του οικιακού κινηματογράφου, εισάγοντας τους πρώτους δέκτες και προενισχυτές/επεξεργαστές AC-3 (αργότερα Dolby Digital) και THX. Η D&M Holdings Inc. δημιουργήθηκε το Μάιο του 2002, με την ένωση της Denon Ltd και της Marantz Japan Inc.Σήμερα, η εταιρεία εξειδικεύεται στον επαγγελματικό και οικιακό κινηματογράφο, καθώς και στον εξοπλισμό ήχου για το κοινό, δηλαδή ραδιοενισχυτές A/V, Blu-ray/DVD players, δέκτες, ακουστικά κεφαλής και ασύρματα συστήματα ακρόασης μουσικής. Είναι ιδιαίτερα γνωστή για τους υψηλής τεχνολογίας ραδιοενισχυτές AV και τις μαγνητικές κεφαλές κινητού πηνίου για φωνογραφικούς δίσκους. Δύο μοντέλα της σειράς M, τα Denon M31 και M30, ήταν ιδιαίτερα δημοφιλή στα μέσα της δεκαετίας του 2000 και έχουν λάβει αρκετά βραβεία στην Ευρώπη. 1910 Κατασκευή γραμμοφώνων και δίσκων μίας πλευράς. 1939 Πρώτος επαγγελματικός εγγραφέας δίσκων για σταθμούς εκπομπών και τόρνος κοπής δίσκων. 1951 Έναρξη πωλήσεων των πρώτων δίσκων LP στην Ιαπωνία. 1953 Επαγγελματικός εγγραφέας μαγνητικής ταινίας για σταθμούς εκπομπών. 1958 Έναρξη πωλήσεων δίσκων stereo. 1959 Έναρξη παραγωγής μπομπινοφώνων μαγνητικής ταινίας audio. 1962 Εμφάνιση ηλεκτρονικών πιάνο σειράς Elepian. 1963 Ανάπτυξη της μαγνητικής κεφαλής DL-103 φωνογραφικών δίσκων. 1964 Έναρξη πωλήσεων μαγνητικών κασετών audio. 1971 Έναρξη παραγωγής συσκευών hi-fi audio (πικάπ, ενισχυτές, δέκτες και ηχεία). 1972 Ο πρώτος αξιόπιστος παγκοσμίως ψηφιακός εγγραφέας 8 καναλιών audio. 1977 Αμερικάνικο βραβείο του περιοδικού Billboard "Trend-Setter Award for outstanding contribution to the industry". 1980 Βραβείο από το 13ο Montreux International Diplome d’honneur technique award. 1981 Ανάπτυξη ενός επαγγελματικής χρήσης CD player. 1988 Εισαγωγή σειράς ενισχυτών AV. 1990 Βραβείο για τρία προϊόντα στο Paris hi-fi show. Εισαγωγή σειράς ακουστικών κεφαλής. 1993 Ανάπτυξη του διπλού DJ CD player DN-200F. Άλλα πρώιμα μοντέλα ήταν τα DN1000F, DN2000F και DN2500F. Η Denon κατασκεύασε επίσης το μοναδικό παγκοσμίως διπλό MiniDisc player για χρήση από DJ. 1994 Βραβείο European Audio Innovation of the Year. 1999 Το παγκοσμίως πρώτο σύστημα οικιακού κινηματογράφου THX-EX (THX Extended για πληρέστερο ήχο surround). 2001 Παραγωγή του πρώτου συστήματος Mini με 5.1 surround sound. 2002 Ανάπτυξη τεχνολογίας Denon link για βελτιωμένη ψηφιακή διασύνδεση. 2004 Το πρώτο παγκοσμίως καταναλωτικό προϊόν με δυνατότητα HQV (Hollywood Quality Video). 2006 Η Denon εισάγει το μήκους 1.5m audiophile καλώδιο AK-DL1 CAT5 Ethernet. Το 2008 ξέσπασε κριτική λόγω του υψηλού του κόστους ($499). 2007 Η Denon παρουσιάζει τον προενισχυτή AVP-A1HDCI και τον τελικό ενισχυτή ισχύος POA-A1HDCI, ως εκπροσώπους της νέας σειράς υψηλών επιδόσεων συσκευών με επίκεντρο τις ανάγκες του πελάτη. 2008 Η Denon παρουσιάζει το πρώτο παγκοσμίως Universal Blu-ray player ικανό να αναπαράγει DVD-Audio και SA-CD. 2012 Η Denon εισάγει νέα σειρά ακουστικών κεφαλής με εφαρμογές iOS lifestyle. Διακρίνονται σε διαφορετικές ομάδες lifestyle: Exercise Freak headphones (για χρήση sports/fitness), Globe Cruiser headphones (για ταξίδια), Music Maniac Headphones (με δυνατότητα Flat EQ) και Urban Raver Headphones (με ευπαυξημένη επίδοση μπάσου). 2014 Η Denon δραστηριοποιείται σε ασύρματα ηχητικά συστήματα πολλών δωματίων. Εισάγει τη νέες σειρές ασύρματων ηχείων HEOS, με τις ονομασίες HEOS 3, HEOS 5 και HEOS 7. Επίσημος ιστότοπος Denon Ireland website Denon DJ official website HEOS by Denon official website Αρχειοθετήθηκε 2015-11-01 στο Wayback Machine.